Փառատոնի բացման համերգին կհնչի Բրամսի ջութակի կոնցերտը և Բեթհովենի 9-րդ սիմֆոնիան՝ Էդվարդ Թոփչյանի ղեկավարությամբ: «Փառատոնն է բացվելու, հիանալի արտիստներով: Մենք ունենք շատ լավ ուժեր, որոշ ուժեր էլ չունենք և պետք է ունեցած երիտասարդ ուժերի մեջ զարգացնենք»,-ասել է Ազգային ֆիլհարմոնիկ նվագախմբի գլխավոր դիրիժոր և գեղարվեստական ղեկավար Էդվարդ Թոփչյանը, հավելելով, որ առաջիկայում նախատեսված են նաև հյուրախաղեր Գերմանիայում և Չինաստանում: